

**СРЕДНО УЧИЛИЩЕ „Д-Р ПЕТЪР БЕРОН“**

*гр. Тополовград, ул. „Варна“ № 2, тел. 0470/ 5 22 77*

*e-mail: sou\_topolovgrad@abv.bg; http: sou-topolovgrad.com*

**ЗАПОВЕД № 388/13.03.2020 г.**

На основание чл. 259, ал. 1 от ЗПУО, във връзка с чл. 258, ал. 1 от същия нормативен документ, чл. 31, ал.1, т. 2 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, спазвайки заповед № РД-01-124/ 13.03.2020 г. на министъра на здравеопазването относно обявеното извънредно положение в РБългария

**НАРЕЖДАМ:**

1. СУ „Д-р Петър Берон“, гр. Тополовград от 16.03 до 29.03.2020 г. преминава в неприсъствено електронно обучение чрез платформата на електронния дневник - Shkolo.bg.
2. Всички родители и ученици, които още не са потвърдили акаунтите си в Shkolo.bg,  да ги активират.
3. Класните ръководители да проучат и да информират в понеделник - 16.03.2020г., ръководството на СУ „Д-р Петър Берон“, гр. Тополовград - дали има ученици без достъп до интернет.
4. В дните от 16.03 - 29.03.2020 г. да бъдат отменени всички планувани мероприятия и извънкласни дейности.
5. Всички ученици, родители и педагогически и непедагогически персонал е необходимо да следят съобщенията и информацията, публикувана в електронните платформи и да спазват официалните нареждания във връзка с обявеното извънредно положение в РБългария.

